6. razred

**Upute za rad – Likovna kultura**

**Udžbenik, str. 13,14, 15**

**Naziv teme: PLOŠNI RASTERI**

**U bilježnicu prepisati:**

*Plošni rasteri*

* *raster točaka*
* *raster crta*

*Raster je ravilnim ponavljanjem istog likovnog elementa elementa: crte ili točke. Gustoćom crta ili točaka dobivamo svjetliju ili tamniju plohu.*

* Proučite likovno – umjetnička djela na str. 13, 14, 15 i pročitajte pitanja za analizu primjera koja su u udžbenicima

**PRAKTIČAN RAD:**

* Iz mape izvaditi tvrđi glatki bijeli papir

**LIKOVNA TEHNIKA: tuš, pero, kist**

**MOTIV: Čudnovati ekološki stroj**

**Upute za rad:**

Osmislite neobičan stroj (možete nacrtati nekoliko skica olovkom na drugom papiru) Pronađite i pogledajte crtić „Profesor Baltazar“ na You tubu i njegove neobične strojeve. Kad osmislite skicu, tada tušem i perom nacrtajte stroj, a svaki dio stroja ispunite rasterima. Pripazite na gustoću crta ili točaka kako bi postigli različite plohe (svjetlije i tamnije). Mijenjajte alate, nešto s perom, nešto s kistom (okrugli, mekani kist) kako bi postigli različite crte i točke po karakteru (šire, krupnije točke, ili sitne točke – šire crte i tanje crte)


**UPUTE za samovrednovanje:**

* Maštovitost, ostvarenost plošnih rastera, urednost i trud

**PRIMJER kako slikati**

U nastavku je moj primjer koji je apstraktan. Nemojte kopirati! Vi nacrtajte motiv ekološkog stroja.

Želim vam puno uspjeha! **I OPERITE RUKE!**



SAVJET: ponovite neke uzorke rastera kako bi se postigla ravnoteža!

Nacrtajte motiv na sredini papira!